ผ่านมาเดือนนึงแล้วตั้งแต่มีประกวดมิสยูนิเวิร์ส
และฮูเลียกับลุงก็ได้ใช้ชีวิตอยู่ด้วยกันแล้ว
เป็นครั้งแรกเลยที่ลุงรู้สึกถึงความสมดุลจริงๆ
มันอาจฟังดูแปลกๆ แต่ชีวิตมันเหมือนการเต้นรำ
โรงแรมกำลังจะกลับมาเป็นที่หนึ่งอีกครั้ง
และธุรกิจของฮูเลียก็บูมสุดๆ
หลังจากที่ชุดราตรีของเธอ ทำให้มงลงมิสโคลอมเบีย
รู้สึกเหมือนชีวิตที่เราสร้างด้วยกัน จะคงอยู่ตลอดไป
ลุงไม่รู้สึกต้องการอะไรมากกว่านั้น
แล้วลุงจะกลับไปสู่จุดนั้นได้ไงเนี่ย
อยากให้ผมเป็นคนตอบเหรอ
แบบนี้มันกดดันเด็กอายุ 14 มากไปแล้วนะ
สิบสี่เหรอ จริงดิ
ลุงต้องขอดูพาสปอร์ตของหลานซะแล้ว
นี่ ลุงครับ ผมมั่นใจว่าอะไรๆ กับฮูเลีย มันไม่ได้เลวร้ายอย่างที่ลุงพูดหรอก
เชื่อเถอะ ฮิวโก ฮูเลียไม่อยากสุงสิงกับลุงด้วยซ้ำ
เหมือนว่าเธออยากตัดลุงออกจากชีวิตถาวร
ผมเป็นเกียรติอย่างยิ่งที่จะประกาศให้ทราบ
ว่าลาส โคลินาสโฉมใหม่ ได้เปิดให้บริการสำหรับ…
แย่นะนั่น ลุงทำอะไรลงไป
ลุงไม่ได้ทำอะไรมากกว่า
แต่ถ้าจะให้หลานเข้าใจจริงๆ ละก็
มีอีกเรื่องนึงที่ลุงต้องเล่าให้ฟัง
ในเมื่อยังไม่มีการเปิดเผย ภาพวาดบนกำแพงไปอีกพักนึง
ผมว่าเราคงมีเวลาเล่าเรื่องมั้ง
ยอมรับเถอะ หลานคิดถึงเรื่องราวของลุง
ครับ
มันเริ่มต้นเหมือนวันปกติทั่วไป
(หัวหน้าฝ่ายปฏิบัติการ)
ลุงไปทำงาน ในที่สุดก็รู้สึกภูมิใจที่ได้นั่งเก้าอี้ตัวนั้น
มีเรื่องเก้าอี้ที่หลานไม่ได้ฟังเยอะเลย
แต่กลับพบว่ามีคนมานั่งแทนไปแล้ว
อ้าว ซินญอร์เวรา เรามีนัดประชุมกันตอน…
ไม่ใช่ซินญอร์เวรานี่นา
หมายถึงว่าคุณไม่ใช่ซินญอร์เวราคนนั้น
ฟังดูแปลกๆ อยู่ดี
เขาไม่ได้สำคัญไปกว่าคุณหรอกครับ จริงๆ คุณคือเวราต้นฉบับ
คลาสสิกเวรา
ไม่เจอกันนานนะ แม็กซิโม
เผื่อหลานลืมไป ริคาร์โด เวรา
คือน้องชายของอเลฮานโดร เวรา และเป็นเจ้าของร่วมของโรงแรม
คุณเวรา ยินดีต้อนรับสู่ลาส โคลินาส
ฉันชอบสิ่งที่นายทำกับที่นี่จริงๆ
นี่คือเหตุผลที่ฉันมาที่นี่
ฉันมีอะไรมาเสนอให้นาย
ฉันจะขยายธุรกิจโรงแรมไปต่างประเทศ
และฉันว่าไม่มีใคร เป็นหัวหน้าฝ่ายปฏิบัติการได้ดีกว่านาย
ในการเปิดตัวรีสอร์ต ที่เป็นหน้าเป็นตาแห่งใหม่ของฉัน
จริงเหรอครับ
คุณเวราอีกคนรู้เรื่องนี้ไหมครับ
ตอนนี้รู้แล้ว
จะแย่งตัวพนักงานที่ดีที่สุดของฉันไปรึไง ริคาร์โด
แล้วไอ้ "รีสอร์ตที่เป็นหน้าเป็นตา" นี่มันอะไรกัน
เราควรเป็นหุ้นส่วนกันในทุกๆ อย่างสิ
ในขณะที่พี่น้องเวราแง่งๆ ใส่กัน
ทรงผมของพวกเขายังเป๊ะไร้ที่ติ
ฉากนี้เหมือนหลุดออกมาจากละครทีวีเลย
ไม่อยากเชื่อว่านายจะตัดพี่ตัวเองออกจากธุรกิจนี้
ธุรกิจของเรา
เราทั้งคู่รู้ดีว่าฉันเป็นฝ่ายแบกนายมาตั้งหลายปี ฮวน อเลฮานโดร
ยิ่งไปกว่านั้น นายยังพยายามขโมยแม็กซิโมของฉันอีก
มันดีกว่าการขโมย…
เมียฉันซะอีก
ต้องมีคนแสดงให้อลิเซีย กัวดาลูเปเห็น
ว่าความรักคืออะไร
ในวันที่จัดงานศพของยายเราเนี่ยนะ
หยุดเถอะครับพวกคุณ ผมขอร้อง
ช่วยด้วย!
ปีศาจเข้าสิงพวกเขาแล้ว!
ดุลเซเนี่ยนะเป็นแม่ชี
ไม่เอาน่าลุง เราก็รู้อยู่ว่ามันไม่มีทางเป็นไปได้
เข้าเรื่องจริงๆ ซะที
ก็ได้ๆ
ตัดเรื่องแม่ชีกับเรื่องฉีกเสื้อออก มันก็ยังดราม่าหนักอยู่ดี
นายหักหลังฉัน ริคาร์โด
ฉันแค่หวังว่าแม็กซิโมจะรู้ว่าอะไรเหมาะกับเขา
และนั่นคือการอยู่ที่ลาส โคลินาส
แม็กซิโมตัดสินใจเองได้ ถูกไหม
คิดว่าไงล่ะ ดอน แม็กซิโม
ฉันจะเสนอโอกาสนี้ให้แค่ครั้งเดียว
พวกเวราไม่เคยต่อรองกับใคร
ตั้งแต่นวนิยายเรื่องแรกของเฮกเตอร์
ขายดีเป็นเทน้ำเทท่าที่โรงแรม
และไดแอนขโมยซีนที่มิสยูนิเวิร์ส พวกเขาก็มีเรื่องให้ฉลองเยอะเลย
แด่บทถัดไปของคุณ ราชินีของผม
ก่อนอื่น การกลับมาสุดปังของฉันในฐานะพิธีกร งานประกาศรางวัลเดย์ไทม์เอ็มมี
และฉันคิดจริงๆ นะว่านี่คือปีของซูซาน ลุชชี่
ผมว่าทุกสายตาจะจับจ้องมาที่คุณแน่นอน
แล้ววางแผนวันหยุดของเฮกเตอร์ไว้ยังไงบ้าง
สำหรับเราทั้งสามคนเหรอ
ผมว่าไปขี่บานาน่าโบ๊ตก็ดีนะ
จากนั้นอาจจะไปเล่นบิงโกริมสระว่ายน้ำ
ก่อนที่เราจะใส่ชุดนอน และดูหนังเรื่อง Porky's กัน
แชด คุณโอเคไหมเนี่ย
คุณดูหลุดๆ ไปหน่อย
ว่าไงนะ ไม่เลย
ผมรู้สึกดีมาก ผมไม่เคยรู้สึกดีขนาดนี้เลย
ตั้งแต่ผมกับกลอเรียเลิกกัน และผมจะโสดไปจนตาย
ผมจะอยู่กับ "ปวดจุบัน" ให้เต็มที่
แม่ดีใจนะที่ลูกกลับมาสดใสได้ไว
ทำไมลูกไม่ไปถามเรื่องบานาน่าโบ๊ตล่ะ
เข้าท่าครับ
- เรามีปัญหาเรื่องแชดแล้ว - นั่นสิ
เราไม่มีช่วงเวลาสองต่อสองอีกต่อไปแล้ว
ผู้ใหญ่สามคนเดินจับมือกันริมชายหาดชมอาทิตย์ตก มันประหลาดๆ นะ
ฉันพยายามปล่อยเขาแล้ว แต่เขาซื่อบื้อเกิน
ฉันเป็นห่วงเขานะ ที่รัก
ฉันมีการผจญภัยครั้งใหญ่รออยู่และ…
ฉันจะทำได้ไงในเมื่อลูกฉันกำลังทรมาน
ต้องมีทางให้แชดกับกลอเรียกลับมาคืนดีกันได้สิ
ก็ใช่ แต่ยังไงล่ะ
กลอเรียไม่ยอมเจอหน้าแชด
และเขาส่งข้อความเสียงเศร้าๆ ไปตั้งหลายๆ หลายๆ อันแน่ะ
ผมอยู่ด้วยตอนส่งไป 12 อัน มีอันนึงเป็นแค่เสียงเขาร้องคร่ำครวญ
- อ้อ ใช่ เขาทำแบบนั้นแหละ - โธ่…
ถ้าพวกเขาไม่ยอมเจอหน้ากัน…
เราก็ต้องแอบทำให้พวกเขามาเจอกันให้ได้
ฟังดูเหมือนหนังยอดฮิต…
เรื่อง "แฝดจุ้นลุ้นรัก"
หรือหนังอเมริกัน เกี่ยวกับฝาแฝดที่สวมวิกผมอุบาทว์ๆ
ไม่รู้เลยว่าเรื่องอะไร
ขณะที่ลุงมองดูทุกอย่าง ที่พยายามอย่างหนักเพื่อสร้างลาส โคลินาส
ลุงก็มีเรื่องสำคัญที่ต้องตัดสินใจ
เมโม มีเวลาคุยแป๊บนึงไหม
แม็กซิโม ว่าไง
โทษที ฉันรู้ว่าหงส์พวกนี้ดูเหมือนนกพิราบมากกว่า
เรื่องของเรื่องคือลูกทำให้ลอเรนากับฉัน ไม่ได้นอนทั้งคืน
แต่รู้อะไรไหม
ฉันทำงานได้สบายมาก เพราะการนอนเป็นเรื่องของคนอ่อนแอ
โอเค ตอนนี้นายพับอากาศอยู่แน่ะ
แต่ไม่เป็นไร ฉันต้องการความช่วยเหลือ ในการตัดสินใจเรื่องสำคัญ
ฉันจะขอฮูเลียแต่งงาน
โอ้โฮเว้ย!
ให้ตายสิ พูดจริงเหรอ
ฉันไม่เคยมั่นใจเท่านี้มาก่อนเลยในชีวิต
และฉันต้องให้นายช่วยทำให้สำเร็จ
นายทำได้!
เดี๋ยวก่อน
ลุงไม่ได้บอกเมโม เรื่องข้อเสนอของริคาร์โด เวราเหรอ
ผมนึกว่านั่นคือเรื่องสำคัญที่ต้องตัดสินใจ ที่ลุงอยากให้คนช่วย
หลานก็รู้ว่าลุงชอบบทหักมุมดีๆ ฮิวโก
แต่งานที่เสนอมานั้น ยิ่งทำให้ลุงมั่นใจว่าลุงอยู่ถูกที่แล้ว
ลุงปฏิเสธริคาร์โดไป
ถึงเวลาต้องหยุดตามล่า "เป้าหมายใหญ่ถัดไป"
และตั้งใจสร้างชีวิตในอากาปุลโกกับฮูเลีย
แต่ระหว่างที่ลุงยังอยู่ที่เดิม
ครอบครัวลุงก็เตรียมตัวบอกลาซาร่า
โนรา
เครื่องจากนอกโลกนี่มันอะไร
เห็นๆ อยู่ว่านอร์ดิกแทร็กไง ที่รัก
หัวหน้าฉันได้เครื่องรุ่นใหม่มา
และในเมื่อคนสวนของเธอมีขาแค่ข้างเดียว
เธอเลยยกเครื่องนี้ให้ฉัน
แต่ผมนึกว่าคุณอยากปล่อยให้ห้องของซาร่า อยู่ในสภาพเดิม
คุณจะได้นอนเตียงของเธอ
และร้องไห้ซบหมอนเธอเวลาคุณคิดถึงเธอ
ฉันกะจะทำอย่างนั้นแหละ
แต่ซาร่าเป็นคนแนะนำเอง ว่าให้เราทำอะไรสักอย่างกับห้องนี้
ฉันเลยเปลี่ยนมันเป็นห้องออกกำลังกาย
ใช่ค่ะ ไม่เป็นไรเลย
หนูคิดมาตลอดว่ามันน่าขนลุก ที่พ่อแม่เก็บห้องของลูกไว้ในสภาพเดิม
ใครเขาอยากมีแคปซูลเวลา ในช่วงวัยที่แปลกประหลาดที่สุดกันล่ะ
อีกอย่างนะ เอสเตบัน
เวลากลับมาบ้าน หนูนอนโซฟาก็ได้
และไม่ได้แช่งนะ…
แต่ดอนญา โรซิตาไม่มีชีวิตอยู่ค้ำฟ้าหรอก
แต่ท่านก็พยายามแหละ
ดอนญา โรซิตามีชีวิตอยู่จนอายุ 106 ปี
ที่รัก หมอบอกว่า คุณต้องเริ่มออกกำลังกายมากกว่านี้
ไหนจะอาหารที่แม่คุณทำให้คุณกินทุกวันอีก
ถึงเวลาทำอะไรใหม่ๆ แล้วละ
แคบหมูเป็นแหล่งโปรตีนชั้นดีนะ
แถมยังใช้ตักถั่วบดกินแทนช้อนได้
ทุกอย่างในประโยคนั้นไม่ดีต่อสุขภาพเลย ที่รัก
ไม่เอาน่า หมอสั่งมา ลองดูหน่อยสิ
ผมไม่ขึ้นไปบนเครื่องนั้นหรอกนะ เอาไปทิ้งเลย
สนุกดีออก เถอะน่า
ไม่ๆ โนราๆ ขอละ หยุดกดดันผมซะที โอเคไหม
ฉันพูดอะไรผิดเหรอ
วันต่อมา ขณะที่ลุงกับพวกพนักงาน
เตรียมพร้อมสำหรับการขอแต่งงานครั้งสำคัญ ไดแอนก็พยายามช่วยคู่รักอีกคู่นึง
แต่เพราะกลอเรียกับแชด เก็บความสัมพันธ์ของพวกเขาเป็นความลับ
กลอเรียจึงไม่รู้ว่าเธอเป็นใคร
ฉันตื่นเต้นมากค่ะ ที่คุณอยากจัดอีเวนต์ริมหาด มิลเดร็ด
โถ เธอจ๋า ฉันต่างหากที่ตื่นเต้น เชื่อสิ
ฉันกับสามีไม่ได้ทำพิธีต่อคำมั่นสัญญามานานแล้ว
คุณสองคนแต่งงานกันมานานแค่ไหนแล้วคะ
สิบสองปี เราเจอกันที่ชายหาด
สามีฉันใช้เครื่องตรวจจับโลหะ ตอนที่แหวนนิ้วหัวแม่เท้าของฉันติดอยู่ในทราย
เขาตามหาสมบัติ แล้วเขาก็เจอจริงๆ
โอเค น่ารักจังค่ะ
แล้วเขาชื่ออะไรเหรอ
ไดแอนคิดมาครบทุกอย่าง ยกเว้น…
แชด
ขณะเดียวกัน เฮกเตอร์ก็จัดแจงให้แชดไป "ล่าสมบัติ"
พาเขาไปยังจุดเดียวกัน ต่อให้มันออกจะ…
ง่ายเกิน เหมือนออกแบบมาให้เด็กเล่นเลย
ผมโตแล้วนะ
อู้ว อมยิ้มนี่นา
"ไม่ต้องห่วง ใกล้ถึงแล้ว
คุณเจอ 'เอ็กซ์' แล้ว เมื่อคุณเห็นผมหยิกหย็องของเธอ"
"ผมหยิกหย็อง" เหรอ อากาศชื้นแบบนี้เนี่ยนะ
เจาะจงกว่านี้อีกนิดไม่ได้เหรอ เฮกเตอร์
เดี๋ยวนะ กลอเรียคือ "เอ็กซ์" เหรอ
และนั่นคือเซบิเชสามประเภท
ค่ะ แน่นอน และ…
แชด คุณมาทำอะไรที่นี่
แม่กับเฮกเตอร์วางแผนให้เราคืนดีกันเหรอ
ทั้งหมดนี้เป็นไอเดียของแม่เอง
ขอละ อย่าโกรธเขาเลย
ฉันเป็นแม่เขาเอง ไดแอน
ครอบครัวคุณเป็นอะไรเนี่ย
พวกคุณคิดชื่ออื่นไม่ออกเลยรึไง
อย่างพอล เดฟ ราโมน แอนดรูว์…
พวกคุณโกหกไม่ได้เรื่องเลย
ชอบนอกใจด้วย ฉันละแปลกใจที่คุณไม่ไปเที่ยวกับแฟนใหม่ของคุณ
พูดอะไรเนี่ย
นางงามจากมิสยูนิเวิร์สไง ฉันเห็นคุณสองคนกอดกัน
ไม่มีอะไรเลย เฮกเตอร์พยายามจับคู่ผมกับมิสเติกส์และเคคอส
และผมเอาแต่พูดเรื่องคุณตลอดเวลา
ผู้หญิงสองคนงั้นสินะ
สองคนนี้เหมาะสมกันดีจัง
กลอเรีย ฉันรู้ว่าเธอโมโห
แต่การที่เธอไปที่โรงแรมวันนั้น
แปลว่าเธอยังมีใจให้ลูกชายฉันแน่ๆ
ฉันไม่ได้ตั้งใจจะไป
แต่หลังจากฉันได้ยินเขาร้องเพลง "Querida" ของฮวนกาในเครื่องตอบรับของฉัน
เป็นภาษาสเปนที่เลวร้ายที่สุดที่ฉันเคยฟังมา…
ไม่รู้สิ ฉันแค่คิดว่าอย่างน้อย ฉันน่าจะฟังสิ่งที่เขาพูดหน่อย ก็เลย…
ลุงได้ลงมือ
ตามแผนที่ละเอียดยิบ สำหรับการขอแต่งงานที่ไร้ที่ติ
และใกล้ถึงเวลาแล้ว
ฉันเอาของดีมาให้ เขย่าแล้วด้วย จุกจะได้พุ่งแรงอีกหน่อย
อะไรนะ ไม่… นั่นไม่ใช่วิธีที่เธอ…
ช่างเถอะ เยี่ยมมาก ขอบใจนะ
เฮ้ย บังมุมกล้องหมดแล้ว
แม็กซิโม! ได้วงมาริอาชิแล้ว
ดูดีนี่ เมโม
- ฮูเลียกำลังมา - เข้าประจำที่
ฉันยังคิดอยู่ว่าเธอสูงเกินเอื้อมสำหรับนาย แต่ก็ขอให้โชคดีนะ
ขอบคุณครับ
เธอกำลังมา ไปๆ ไปเร็ว
เฮ้
ลูเปบอกว่าคุณตามหาฉันอยู่เหรอ
อ๋อ ใช่ ไม่ใช่เรื่องใหญ่อะไรหรอก แค่มีเรื่องอยากบอกคุณน่ะ
โอเค ถ้าไม่ใช่เรื่องใหญ่ งั้นฉันขอเล่าข่าวของฉันก่อนได้ไหม
ได้สิ
จำโทรศัพท์ที่ฉันรับเมื่อเช้าได้ไหม เฮาส์ออฟดิออร์โทรมาน่ะ
ทำไมคุณพูดคำว่า "ดอร์" แปลกๆ
ที่รัก นี่คือแบรนด์แฟชั่นที่ใหญ่ที่สุดในยุโรปเชียวนะ
พูดอะไรของฉันเนี่ย ในโลกต่างหาก
สุดยอด วิเศษไปเลย
และพวกเขาเสนอตำแหน่งฝึกงานให้ฉัน ที่ปารีสแน่ะ
- ว่าไงนะ - ใช่ไหมล่ะ ทุกอย่างเกิดขึ้นเร็วมาก
พวกเขายินดีเช่าห้องลอฟต์ ที่เห็นวิวหอไอเฟลนิดๆ ให้ฉันด้วยละ
แต่พวกเขากดดันให้ฉันเริ่มงานสัปดาห์หน้า
คุณคิดว่าไง
ผมคิดยังไงกับการที่คุณย้ายไปปารีสน่ะเหรอ
ชีวิตเราอยู่ที่นี่นะ ฮูเลีย
ฉันรู้ ที่รัก แต่เรื่องแบบนี้ไม่ได้เกิดกันง่ายๆ
ฟังนะ คุณแวะไปเยี่ยมฉันช่วงแรกได้
หรือคุณไปหางานทำในโรงแรมหรูที่ปารีสก็ได้
- อู้วลาล้า! - "อู้วลาล้า!" อะไรล่ะ
เราวางแผนกันไว้แล้ว
และมันอยู่ที่นี่ ที่อากาปุลโก
บางทีแผนก็เปลี่ยนกันได้
คุณไม่ใช่เหรอที่ชอบบอกให้ "ฝันใหญ่" เสมอ
แต่ทุกอย่างที่ผมทุ่มเทมามันอยู่ที่นี่
คุณอยากลากผมไปอยู่ต่างบ้านต่างเมือง และให้ผมเริ่มจากศูนย์อีกเหรอ
ผมว่าคุณควรปฏิเสธพวกเขา
นี่โอกาสใหญ่สำหรับฉันนะ
ไม่อยากเชื่อว่าคุณจะไม่เปิดใจพิจารณาด้วยซ้ำ
ผมก็ไม่อยากเชื่อว่าคุณจะเห็นแก่ตัว
ว่าไงนะ
ผมเองก็ได้รับข้อเสนองาน แต่ผมปฏิเสธไปแล้ว
ผมวาดภาพเราไว้แล้ว ฮูเลีย
แผนน่ะ
แล้วจู่ๆ คุณก็อยากโยนทุกอย่างทิ้งไป
ฉันไม่ได้โยนอะไรทิ้งซะหน่อย
เราหาทางได้
สำหรับคุณอาจจะใช่
แต่ไม่ใช่สำหรับผม
แม็กซิโม ไม่อยากเชื่อว่าคุณจะคุยกับฉันแบบนี้
คุณไม่ใช่ผู้ชายอย่างที่ฉันเคยคิดไว้
หรือคนที่ฉันอยากอยู่ด้วย
ใช่ ผู้ชายคนนั้นชื่อฟร็องซัว
และตอนนี้เขากำลังกินหอยทากกับช็องเซลีเซ
ช็องเซลีเซคือชื่อถนนย่ะ
รู้อะไรไหม
ขอบคุณที่ช่วยให้ฉันตัดสินใจได้ง่าย
จู่ๆ ฉันก็อยากไปปารีสซะวินาทีนี้เลย
เมโม เกิดอะไรขึ้น
ลุงคิดถึงแต่ช่วงเวลานั้นวนในหัว
ลุงมีทุกอย่างที่ต้องการอยู่ตรงหน้าแล้ว
ลุงวาดภาพอนาคตของเราไว้ด้วยกัน
งานแต่งในฝัน บ้านที่ลาส บริซาส มองเห็นวิวหน้าผา และมีลูกสามคน
เอเลอาโนรา มาร์ธา และดิเอโก
แผนนี้ช่างไร้ที่…
ให้ตายสิ
นี่แหละ
นี่แหละอะไร
หยุดพูดกำกวมสักครั้งได้ไหมครับ
ผมไม่ได้มีเวลาทั้งวันนะ วันจันทร์ผมต้องกลับไปเรียนแล้ว
ไว้ลุงจะอธิบายทีหลัง
ไปหาฮูเลียและบอกเธอ ให้มาเจอลุงที่จุดนัดพบของเรา
ไม่ใช่ตรงที่ทิ้งขยะนะ อีกจุดนึง
หรือลุงไปหาเธอเองก็ได้นี่
หลานทำได้ ฮิวโก ลุงเชื่อในตัวหลานนะ
ฮัวนิตา อีสคูปส์! ขอบคุณที่ช่วยในงานเปิดตัวของเรานะคะ
พ่อคุณนำความสุขมาสู่โรงแรมนี้ตลอดหลายปีเลย
เอาละ กินรสอะไรดี…
ช็อกโกแลตชิปโรยน้ำตาลหนึ่งค่ะ
จัดให้จ้ะ
นั่นแหละค่ะ
ฮูเลียครับ มีเวลาแป๊บนึงไหมครับ
(โอลด์ไทม์ ไอศกรีม)
ดูเหมือนจะมีนะ อือ
คุณไปเจอลุงผมที่จุดนัดพบของพวกคุณได้ไหมครับ
ตรงที่ทิ้งขยะเหรอ
อีกจุดครับ
ถามจริง ตอนนี้เนี่ยนะ
ทำไมเขาถึงอยากไปเจอกันที่นั่น
บอกตรงๆ ผมก็ไม่แน่ใจครับ
เขากำลังเล่าเรื่องให้ผมฟัง ที่คุณสองคนทะเลาะกันบนนั้น
- เมื่อปี 1986 น่ะครับ - อ๋อ ใช่ วันนั้นเอง
อือ ฉันไม่เคยลืมเลย ว่าลุงของเธอเป็นคนหัวรั้นขนาดไหน
ผมคิดว่าเขาแค่รู้สึกไม่ทันตั้งตัว เพราะเขากำลังจะขอคุณแต่งงาน
เดี๋ยว ว่าไงนะ
อ้าว คุณไม่รู้เหรอครับ
เขาจะขอแต่งงานเหรอ
โอเค คืองี้ครับ
- ผมรู้ว่าลุงผมไม่ใช่คนเพอร์เฟ็กต์ ฮูเลีย - อือ ก็นะ…
แต่เขาใช้เวลาเล่าเรื่องคุณให้ผมฟังเยอะเลย
ผมเห็นแล้วครับ ฮูเลีย
ความรักที่เขามีให้คุณน่ะ มันคือของจริง
ลองเก็บไปคิดดูนะครับ เขาจะรออยู่ที่จุดนัดพบนั้น
ไอศกรีมได้แล้วจ้ะ
อ้าว ลืมโรยน้ำตาล
ค่ะ
ใจร้อนจริงเรา
ลุงครับ ทำไมไม่เคยบอกฮูเลียเรื่องขอแต่งงานเลยล่ะ
หลานบอกเธอเหรอ
ลุงไม่เคยอยากให้เธอรู้เลย
ยิ่งหลังจากลุงจัดการกับวันนั้นได้แย่มากด้วยละก็
คิดว่าเธอจะมาไหม
ฮัวนิตา อีสคูปส์กำลังตักไอศกรีมให้เธอ
อาจจะใช้เวลาอีกสักหนึ่งหรือสองชั่วโมง
ลุงน่าจะเล่าเรื่องที่เหลือ ในปี 1986 ให้ฟังไปพลางๆ
มันอาจช่วยให้ใจเย็นลงหน่อย
ล้อเล่นรึเปล่า ผมก็สติแตกเหมือนกันนะเนี่ย
ทำให้ผมคิดเรื่องอื่นที
ขอโทษจริงๆ กลอเรีย
ผมโกหกไม่เก่ง โอเคนะ
ผมถึงพลาดทำแบบนั้นกับมิสยูนิเวิร์ส
ผมไม่ได้ตั้งใจจะพูดอะไรเลย คุณต้องเชื่อผมนะ
อาจเป็นงั้นก็จริง แต่คุณทำไปแล้วไง และฉันเสียใจ มากด้วย
ฉันแค่ไม่รู้ว่าจะเชื่อใจคุณได้อีกไหม
ผมเข้าใจ เป็นผมก็ไม่เชื่อใจตัวเองเหมือนกัน
ถ้าให้ผมพูดตรงๆ… ความจริงคือ ผมไม่รู้ว่าผมทำบ้าอะไรอยู่
น่าแปลกใจมาก
ผมพูดจริงนะ พอเป็นเรื่องของการคบกัน
และคุณ…
ผมก็หลงทางไปหมด
การโตมาโดยไม่มีพ่อ
ผมไม่รู้ว่าความสัมพันธ์ที่แท้จริงเป็นยังไง
แม่ผมทำหน้าที่ด้วยตัวเองได้ยอดเยี่ยม
แต่พอเป็นเรื่องความรัก ผม…
ผมรู้สึกเหมือนยังเป็นเด็กที่พยายามหาคำตอบ
ผมอยากโตขึ้นเพื่อคุณ กลอเรีย
แต่อย่ามากเกินไปละกัน
สิ่งที่ทำให้ฉันผิดหวังจริงๆ คือเราต้องแอบทำลับๆ ล่อๆ
เราไม่เคยได้มีเดตแรกกันจริงๆ เลย
เราเริ่มต้นกันใหม่ดีไหม ตอนนี้เลย
คงน่าเสียดาย ถ้าปล่อยให้มื้ออาหารดีๆ แบบนี้เสียเปล่า
พวกเขาโตไวมาก
ตอนนี้เขามีแบบอย่างที่ยอดเยี่ยมด้วย
ตัวคุณไง ราชาของฉัน
หวัดดีจ้ะ
เราไปซื้อของกันกะทันหัน ดูสิว่าเราได้อะไรมา
นี่ค่ะ
หนูซื้อ…
ชั้นวางของในห้องน้ำ
สำหรับหอเธอที่มหาลัยน่ะ
ฉันซื้อมาให้เราสองอันด้วย
คุณจะได้ไม่งงว่าขวดไหนแชมพูของฉัน ขวดไหนของคุณ
ขอบคุณนะ
หนูไปเก็บกระเป๋าให้เสร็จดีกว่า
ขอบใจจ้ะ
เป็นอะไรไป
ฉันรู้ว่าคุณอยากให้เอานอร์ดิกแทร็กไปทิ้ง
แต่ฉันพยายามช่วยให้คุณสุขภาพดี
ผมรู้
มันทำใจยากที่เห็นห้องของซาร่าเป็นแบบนั้น
ผมยังไม่พร้อมบอกลาเธอ
โถ ที่รัก…
ฉันก็ไม่พร้อมเหมือนกัน
แต่การเปลี่ยนห้องเธอเป็นยิม คือวิธีทำให้ฉันไม่คิดมาก
ผมเข้าใจ
มันมีความหมายสำหรับฉันมาก ที่คุณเป็นห่วงลูกๆ ฉัน
เหมือนเป็นลูกของคุณเอง
รู้ไหม…
ข้อดีอย่างนึงก็คือ
เรามีเวลาให้ตัวเราเองมากขึ้น
ใช่เลย
ทั้งสองคนหยุดคุยซะทีได้ไหม
ฉันพยายามดูเรื่อง ALF อยู่
หลังจากที่ลุงทะเลาะกับฮูเลีย
เธอก็กลับบ้านไปเก็บกระเป๋า
เธอจากไปก่อนที่ลุงจะกลับถึงบ้านซะอีก
เธอตัดสินใจไปอยู่บ้านลอเรนา ก่อนขึ้นเครื่องไปปารีสในตอนเช้า
การเต้นรำจบลงแล้ว
ที่น่าขำก็คือลุงกำลังจะต้องบอกลาอีกคน ด้วยอารมณ์ที่อ่อนไหว
ทำไมหน้ามุ่ยล่ะ แม็กซิโม
โกรธที่ฉันขโมยเทปวงเมนูโดของนาย มาฟังบนเครื่องบินเหรอ
เปล่า ฉันไม่เป็นไรหรอก…
เดี๋ยว ว่าไงนะ
ฉันนึกว่าเธอเกลียดวงเมนูโด
ก็แหม…
พวกเขาทำให้ฉันนึกถึงความน่ารำคาญของนายน่ะ
ฉันภูมิใจในตัวเธอนะ ซาราเป
เธอจะต้องฝ่าฟันในนิวยอร์กได้แน่นอน
เธอกล้าหาญกว่าฉันอีก
ทำไมเหรอ ที่ขึ้นเครื่องบินน่ะเหรอ
ฉันไม่เป็นไรหรอก ได้ข่าวว่าพวกเขาแจกถั่วฟรีด้วย
ไม่ใช่ ที่ยอมให้ซาร่าไปเรียนต่างประเทศต่างหาก
ฉันรั้งเอสเตบันไว้กับฉันมากไป
ฉันดีใจที่เธอไม่ได้ทำพลาดแบบเดียวกัน
ขอบคุณค่ะ
แต่ไหนๆ เธอก็พูดถึงแล้ว
เครื่องบินเป็นสิ่งที่ดูหมิ่นพระเจ้า
เพราะงี้มันถึงตกไงล่ะ
เราขึ้นสวรรค์ตามประสงค์ของพระองค์ ไม่ใช่ของเรา
- โอเค นี่ใบสุดท้ายแล้ว - โห
เธอพร้อมไปเอ็นวายยูแล้วละ
ที่สหรัฐอเมริกา
งั้นคงต้องบอกลากันตรงนี้…
เอสเตบัน
- นี่ไม่ใช่ "การบอกลา" ค่ะ - จริงด้วย
การบอกลามักเป็นสิ่งที่มีที่สิ้นสุด แต่ตามหลักแล้วมันเป็นไปไม่ได้
จุดจบของอย่างนึงคือจุดเริ่มต้นของอีกอย่างนึง
บางวัฒนธรรมก็ใช้คำแบบเดียวกันนี้ เพื่อทักทายและบอกลา
และกับทุกอย่างที่เราไม่รู้ เกี่ยวกับชีวิตหลังความตาย มัน…
หนูคงไม่ได้ขึ้นเครื่องบินถ้าไม่ใช่เพราะคุณ
ขอบคุณนะคะ เอสเตบันเนเตอร์
ส่งไอ้นั่นให้หนูทีได้ไหม
ได้ๆ เอาไปเลย
ลูกโอเคไหม
ลุงไม่อยากบอกแม่ เรื่องฮูเลียก่อนที่แม่จะเดินทางไกล
อ๋อ ครับ ผมแค่เศร้าที่เห็นทั้งสองคนไป
ไม่เป็นไรนะถ้าลูกไม่อยากบอกแม่
แต่ไม่ว่ามันคืออะไร ลูกมักหาทางได้เสมอ
อย่าลืมซะล่ะ แม่รักลูกนะ
เที่ยวบิน 410 ไปปารีส เชิญผู้โดยสารขึ้นเครื่อง
แม้ว่าลุงมักจะไล่ตาม
ทุกสิ่งที่ลุงต้องการ
แต่ในตอนนั้นเอง
ลุงขัดขวางฮูเลีย ไม่ให้ไขว่คว้าทุกสิ่งที่เธอต้องการไม่ได้
เฮ้ ทุกคน นี่ พวกคุณ
ทำได้เยี่ยมมาก แต่ช่วยร้องเพลงที่เศร้าน้อยกว่านี้ได้ไหม
งั้นเพลง "All Out of Love" ของวงแอร์ซัปพลาย
หรือเพลง "Separate Ways" ของวงเจอร์นีย์
ช่วยกันคิดต่อไปนะ
ไม่ ฉันรู้แล้ว
คุณเวรา ยังอยู่ที่นี่เหรอครับ
แม็กซิโม นั่งสิ
ฉันรู้ที่ฉันบอกว่าพวกเวราไม่เคยต่อรองกับใคร
แต่ฉันจะยกเว้นให้แค่ครั้งนี้ครั้งเดียว
นายอยากไปจากลาส โคลินาส พร้อมรับเงินเดือนมากขึ้น 30% ไหม
ในเมื่อฮูเลียไม่อยู่แล้ว ลุงก็ไม่มีอะไรจะเสีย
ผมจะคิดดูนะครับ…
ถ้าได้หุ้นส่วนการเป็นเจ้าของ รีสอร์ตแห่งใหม่ 20%
บ้าไปแล้ว
สามเปอร์เซ็นต์
ห้าเปอร์เซ็นต์
และให้ผมพาทีมของผมไปได้ด้วย
ไม่ต้องห่วงค่ะ หัวหน้า
ถ้าเขาไป ฉันจะเป็นหัวหน้าฝ่ายปฏิบัติการคนใหม่ของคุณเอง
อือ
ยื่นใบสมัครมาได้เลย
นั่นคือวันที่ทุกอย่างเปลี่ยนไป ฮิวโก
และบทใหม่ของชีวิตก็เริ่มต้นขึ้น
ขอบคุณที่เล่าให้ฟังนะครับ คุณลุง
ผมเสียใจเรื่องฮูเลียด้วย แต่เราน่าจะ…
เธอมาแล้ว
ไปสิ ไปไกลๆ เลย
- รีบไปสิ ไปๆ - ครับ ก็ได้ ให้ตายสิ
คุณมาจริงๆ ด้วย
กะจะไม่มาหรอก…
จนฮิวโกบอกฉันเรื่องขอแต่งงาน
ทำไมคุณไม่เคยบอกฉันเลย
เพราะวันนั้นทุกอย่างมันผิดไปหมด ฮูเลีย
มีหลายอย่างที่ผมอยากพูดออกไป
และลงมือทำ
แต่ตอนนั้น
ผมมัวจมอยู่กับการอยู่ด้วยกัน อย่างมีความสุขตลอดกาล…
จนผมวางแผนต่างๆ ให้เราโดยไม่ได้บอกคุณ
เหมือนทุกทีแหละ
ฮูเลีย
ให้โอกาสผมหน่อย
คุณมีความฝันของคุณ
แต่มันไม่เข้ากับแผนการที่ผมวางไว้อย่างดี
วันนั้นคนเห็นแก่ตัวคือผมเอง
ไม่ใช่คุณ
และผมขอโทษ
ผมผลักไสคุณไปจากผม ฮูเลีย
และคุณคิดถูกแล้วที่จากไป
แต่คุณต้องรู้ไว้…
"ทั้งหัวใจผมเป็นของคุณ
มันเป็นของคุณ และจะยังเป็นของคุณอยู่เสมอ
แม้ชะตาจะขับไล่ส่วนที่เหลือของผม
ไปจากตอนนี้ของคุณตลอดกาล…"
เจน แอร์
แปลกใจนะที่คุณยังจำคำพูดในหนังสือได้
หรือเกือบจำได้หมด
ไม่ใช่คำว่า "ตอนนี้" แต่เป็น "ปัจจุบัน" ต่างหาก
- ปัจจุบัน ชัดเลย - ใช่
ผมยังหัดพูดภาษาอังกฤษอยู่น่ะ
ค่ะ
ฮูเลีย
ขอละ ฟังผมก่อนนะ
เดี๋ยวนะ นี่
ผมวางแผนใหม่ที่ละเอียดยิบมาแล้ว
เพื่อคุณ เพื่อผม
เพื่ออนาคตของเรา
- พูดจริง - จริงสิ
จริงจังมากด้วย
นี่ไง
ไม่เห็นเขียนอะไรไว้เลย
ใช่ไง
รู้ไหมทำไม
ทำไมเหรอ
เพราะไม่มีแผนไง
ผมเปิดใจรับ
ถ้าคุณก็เปิดใจ
เราไล่ตามความฝันด้วยกันได้ หรือแยกกันก็ได้
หรือไม่ต้องมีความฝันเลยก็ได้
เรานั่งเล่นกันที่ม้านั่ง กินชูร์โร
เหมือนคู่รักวัยชรากันไง
น่ารักจริงๆ นะเนี่ย
แต่ว่า…
ฉันแค่แปลกใจที่คุณไม่ได้
เล่นใหญ่เกินเบอร์เพื่อพยายาม…
ไม่แล้ว
คราวนี้ไม่เล่นใหญ่
ผมได้บทเรียนไปแล้ว
สิ่งที่คุณได้คือกระดาษเปล่าแผ่นนึง…
เราจะเขียนเรื่องราวของเราด้วยกัน
ไม่นะ นั่นมันสำหรับงานเปิดตัวอีกครั้ง ไม่ๆ
หยุดเล่นก่อน
ผมไม่ได้จะเล่นใหญ่นะ
ไอ้นั่นก็ไม่ใช่
เป็นเซอร์ไพรส์สำหรับการเปิดตัวโรงแรมใหม่น่ะ
นี่คือปาร์ตี้ของแท้ที่ผมตั้งตารอ
มื้อง่ายๆ กับเพื่อนเก่าและครอบครัว
การได้อยู่ที่นี่ทำให้ผมมีความสุขและสบายใจเสมอ
ผมภูมิใจกับสิ่งที่เราทำ เพื่อให้ลาส โคลินาสกลับมามีชีวิตอีกครั้ง
เพราะงั้นก็ดื่มครับ
ดื่ม
แต่ตอนนี้ถึงเวลาพาที่นี่ไปสู่อนาคตแล้ว
อนาคตที่หวังว่าจะเติมเต็มเรา ด้วยความทรงจำใหม่ๆ และหลานๆ
นี่พ่อใบ้แล้วนะ ปาโลมา
ใจเย็นค่ะพ่อ
และฉันคือดอนญา ปาโลมาแล้วค่ะ
ดอนญา ปาโลมา
ฟังดูดีชะมัดเลย ผมชอบผู้หญิงที่แข็งแกร่ง
เฮ้ แม็กซิโม
ตอนนี้มีผู้ฟังที่ไปไหนไม่ได้แล้ว เล่าเรื่องให้เราฟังบ้างสิ
ไม่ละ ไม่ๆ
อย่างตอนที่นักเทนนิสถูกดึงวิกผมจนหลุดน่ะ
หรือตอนที่คุณเอาศพไปซ่อน
หรือตอนที่คุณเกือบขอฉันแต่งงาน
และพวกเพื่อนรักของฉันไม่เคยบอกให้รู้เลย
เขาให้เรารับปากว่าจะตายไปพร้อมกับความลับ
ผมไม่ได้บอกเมมีโตหรือลูปิตาด้วยซ้ำ
โธ่ พ่อละก็
รู้ไหม เมโม…
ผมว่าผมอยากฟังเรื่องของคนอื่นบ้าง
แลกกันไง
คำบรรยายโดย ชลันธร เรืองภักดี